ئەنتۆنی (یاریزانی تۆپی پێ، لەدایکبووی ٢٠٠٠)

ئەنتۆنی ماتیۆس دۆس سانتۆس (؛ لەدایکبووی ٢٤ی شوباتی ٢٠٠٠) بە سادەیی بە ئەنتۆنی ناسراوە، یاریزانێکی تۆپی پێی پیشەگەری بەڕازیلییە کە  وەک ھێرشبەرێک یاری بۆ یانەی تۆپی پێی مانچستەر یوونایتدی پرێمیەرلیگ و ھەڵبژاردەی تۆپی پێی بەڕازیل دەکات.

ئەنتۆنی دەرچووی سیستەمی لاوانی ساو پاولۆیە و شەش گۆڵی لە ٥٢ یاریدا بۆ یانەکەی تۆمارکردووە. لە ساڵی ٢٠٢٠ چووە یانەی ئەیاکس و دوو نازناوی خولی نایابی ھۆڵەندا و یەک جامی ھۆڵەندای بردووەتەوە.

ئەنتۆنی بوو بە خاوەنی مەدالیای زێڕین لەگەڵ تیمی خوار ٢٣ ساڵانی بەڕازیل لە ئۆڵۆمپیادی ھاوینی ٢٠٢٠. لە یەکەمین یاری نێودەوڵەتییدا بەرامبەر ڤەنزوێلا لە تشرینی یەکەمی ٢٠٢١ گۆڵی تۆمارکرد.

 کاروانی یانە 
 ساو پاولۆ 
لە شاری ئۆساسکۆ لەدایکبووە، ئەنتۆنی لە ساڵی ٢٠١٠ چووە سیستەمی لاوانی یانەی ساو پاولۆ. لە ساڵی ٢٠١٨، تیپەکەی بووە براوەی پاڵەوانێتی جەی لیگ لە ژاپۆن و بە باشترین یاریزانی پاڵەوانێتییەکە ھەڵبژێردرا.

لە ٢٦ی ئەیلوولی ٢٠١٨، ئەنتۆنی لەگەڵ ھێلینۆ و ئیگۆر گۆمێس بەرزکرانەوە بۆ پێکھاتەی یەکەمی یانەکە، و گرێبەستێکی واژوو کرد بۆ ماوەی پێنج ساڵ و تا ئەیلوولی ٢٠٢٣. لە ١٥ی تشرینی دووەمدا، یەکەمین یاری خۆی بۆ پێکھاتەی یەکەم ئەنجامدا، وەک یەدەگ لە جێگەی ھێلینۆ ھاتە یاریگاوە لە یارییەکدا کە ١–١ بەرامبەر بوون لەگەڵ گرێمیۆ.

 ئەیاکس 
لە ٢٣ی شوباتی ٢٠٢٠، ئەیاکس گرێبەستێکی پێنج ساڵەی لەگەڵ ئەنتۆنی واژوو کرد بە ١٣ ملیۆن پاوەند، کە ڕەنگە زیاد بکات بۆ ١٨٫٢ ملیۆن پاوەند. لە ١٣ی ئەیلوولی ٢٠٢٠، یەکەم گۆڵی بۆ ئەیاکس تۆمارکرد لە بردنەوەی ١–٠ بەرامبەر سپارتا ڕووەتەردام. لە یارییەکی خولدا بەرامبەر ڤیتێسێ، دووەم گۆڵی بۆ ئەیاکس تۆمارکرد. لە ٣ی تشرینی دووەمی ٢٠٢٠، ئەنتۆنی یەکەم گۆڵی تۆمارکرد لە خولی پاڵەوانەکانی ئەورووپا لە بردنەوەی ٢–١ی لە دەرەوەی یاریگای خۆیان لە بەرامبەر میجتیلاند لە وەرزی ٢٠٢٠–٢١.

 کاروانی نێودەوڵەتی 
لە ١٧ی حوزەیرانی ٢٠٢١، ئەنتۆنی بۆ تیمی خوار ٢٣ ساڵانی بەڕازیل لە ئۆڵۆمپیادی ھاوینی ٢٠٢٠ بانگھێشت کرا. ئەو لە ھەموو شەش یارییەکی بەرازیل بە شێوەی سەرەکی یاری کرد. لە یاری کۆتایی بەرامبەر ئیسپانیا، ئەسیستی گۆڵەکەی مالکۆمی کرد لە کاتی زیاد کراودا و بەھۆیەوە بەڕازیل نازناوەکەی بردەوە.

یەکەمین یاری خۆی بۆ ھەڵبژاردەی تۆپی پێی بەڕازیل ئەنجامدا لە ٧ی تشرینی یەکەمی ٢٠٢١ لە پاڵاوتنی جامی جیھانی بەرامبەر ڤەنزوێلا. لە خولەکی ٧٧ ھاتە یاریگاوە و گۆڵێکی تۆمارکرد لە کاتی زیادکراودا و بە ئەنجامی ٣–١ بۆ بەڕازیل کۆتایی ھات.

 ئاماری کاروانی وەرزشی 
 یانە 

+دەرکەوتنی یانەکان و گۆڵەکان لەلایەن یانەکان، وەرزەکان و پێشبڕکێکانیانەوەرزخولجامی نیشتیمانیکیشوەرەکانئەوانی ترکۆی گشتیئاستیارییەکانگۆڵەکانیارییەکانگۆڵەکانیارییەکانگۆڵەکانیارییەکانگۆڵەکانیارییەکانگۆڵەکانساو پاولۆ٢٠١٨خولی پلە یەکی بەڕازیل٣٠٠٠٠٠٠٠٣٠٢٠١٩خولی پلە یەکی بەڕازیل٢٩٤١٠١٠١٤٢٤٥٦٢٠٢٠خولی پلە یەکی بەڕازیل٠٠٠٠٢٠٢٠٤٠کۆی گشتی٣٢٤١٠٣٠١٦٢٥٢٦ئەیاکس٢٠٢٠–٢١خولی نایابی ھۆڵەندا٣٢٩٤١١٠١ -٤٦١١٢٠٢١–٢٢خولی نایابی ھۆڵەندا٢٣٨٣٢٧٢٠٠٣٣١٢٢٠٢٢–٢٣خولی نایابی ھۆڵەندا٢١٠٠٠٠١١٣٢کۆی گشتی٥٧١٨٧٣١٧٣١١٨٢٢٥تەواوی کاروانی وەرزشی٨٩٢٢٨٣٢٠٣١٧٣١٣٤٣١

 نێودەوڵەتی 

+دەرکەوتنی و گۆڵەکانی تیمی نیشتیمانی و ساڵتیمی نیشتیمانیساڵیارییەکانگۆڵەکانبەڕازیل٢٠٢١٥١٢٠٢٢٤١کۆی گشتی٩٢

 خەڵاتەکان 
ئەیاکس
 خولی نایابی ھۆڵەندا: ٢٠٢٠–٢١، ٢٠٢١–٢٢
 جامی ھۆڵەندا: ٢٠٢٠–٢١

بەرازیل خوار ٢٣ ساڵان
 ئۆڵۆمپیادی ھاوینە: ٢٠٢٠

تاکەکەسی
 یاریزانی مانگی خولی نایابی ھۆڵەندا: کانوونی یەکەمی ٢٠٢٠
 بەھرەی مانگی خولی نایابی ھۆڵەندا: کانوونی یەکەمی ٢٠٢١

 سەرچاوەکان 

پۆل:مێدالیاوەرگرانی ئۆلۆمپیای ھاوینەی ٢٠٢٠
پۆل:مێدالیاوەرگرانی ئۆڵمپیک لە تۆپی پێ
پۆل:یاریزانانی تۆپی پێی دوور لە وڵات لە ھۆڵەندا
پۆل:یاریزانانی تۆپی پێی دوور لە وڵاتی بەڕازیلی
پۆل:یاریزانانی ھەڵبژاردەی تۆپی پێی بەڕازیل
پۆل:یاریزانانی تۆپی پێی بەڕازیلی
پۆل:زیندووان
پۆل:لەدایکبووانی ٢٠٠٠
پۆل:یاریزانانی تۆپی پێی دوور لە وڵات لە ئینگلستان
پۆل:یاریزانانی جامی جیھانیی فیفای ٢٠٢٢
پۆل:یاریزانانی یانەی تۆپی پێی مانچستەر یوونایتد
پۆل:یاریزانانی پرێمیەرلیگ